|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |
| --- | --- |
| **2024.gada 29.augustā** |  **Nr. GND/2024/\_\_\_\_\_** |
|  |  **(protokols Nr. ; .p.)** |

**Par zemes vienības ar kadastra apzīmējumu 50440090055**

**platības precizēšanu**

Izskatīts **sabiedrības ar ierobežotu atbildību “Lauku mērnieks”**, reģistrācijas Nr. 44103055516, juridiskā adrese: Meža iela 7, Valmiera, Valmieras novads, LV-4201, 2024.gada 31.jūlija iesniegums (Gulbenes novada pašvaldībā saņemts 2024.gada 31.jūlijā un reģistrēts ar Nr. GND/5.13.3/24/644-M), kurā lūgts precizēt platību nekustamā īpašuma Beļavas pagastā ar nosaukumu “Ūpītis - 1”, kadastra numurs 5044 009 0054, sastāvā ietilpstošajai zemes vienībai ar kadastra apzīmējumu 50440090055 ar platību 9,1 ha (pirms zemes robežu kadastrālās uzmērīšanas) atbilstoši mērnieka Jāņa Dombura (sertifikāts Nr. AB103, derīgs no 13.09.2013. līdz 12.09.2028.) sagatavotajam zemes robežu plāna projektam un 2024.gada 11.jūnijā sastādītajam platību neatbilstības aktam.

Saskaņā ar iesniegumam pievienoto 2024.gada 11.jūnijā sastādīto mērnieka Jāņa Dombura (sertifikāts Nr. AB103, derīgs no 13.09.2013. līdz 12.09.2028.) platību neatbilstības aktu zemes vienībai ar kadastra apzīmējumu 50440090055, norādīts, ka robežu uzmērīšanas procesā konstatēta zemes vienības platības neatbilstība. Konstatētā platību atšķirība ir 0,81 ha, kas pārsniedz pieļaujamo atšķirību, kas norādīta Ministru kabineta 2011.gada 27.decembra noteikumu Nr. 1019 “Zemes kadastrālās uzmērīšanas noteikumi” 188.punktā.

Pamatojoties uz Pašvaldību likuma 10.panta pirmās daļas 21.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir pieņemt lēmumus citos ārējos normatīvajos aktos paredzētajos gadījumos.

Saskaņā ar Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” 287.punktu noteikts, ka, veicot pirmreizējo zemes kadastrālo uzmērīšanu, mērnieks izvērtē zemes vienības platību; ja konstatē platību atšķirību, kas pārsniedz šo noteikumu [188.punktā](https://likumi.lv/ta/id/243225#p188) norādīto, mērnieks sagatavo zemes robežu plāna projektu un pavadvēstuli par konstatēto pieļaujamo platību atšķirību un nosūta ierosinātājam tālākai iesniegšanai vietējā pašvaldībā precizējoša lēmuma pieņemšanai.

Ministru kabineta 2012.gada 10.aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 132.punkta 1.apakšpunktā cita starpā noteikts, ka līdz zemes vienības pirmreizējai uzmērīšanai Kadastra informācijas sistēmas teksta daļā reģistrētā zemes vienības platība no kadastra kartes platības drīkst atšķirties pieļaujamās platību atšķirības robežās, savukārt, saskaņā ar 132.punkta 4.apakšpunktu noteikts, ka fiziskām vai juridiskām personām pastāvīgā lietošanā piešķirto zemes platību Kadastra informācijas sistēmā precizē pēc zemes kadastrālās uzmērīšanas dokumentu saņemšanas.

Likuma “Par zemes reformas pabeigšanu lauku apvidos” 2.panta devītā daļa nosaka, ja kadastrālajā uzmērīšanā noteiktā zemes platība pārsniedz pastāvīgā lietošanā piešķirto zemes platību vai ir mazāka par to un zemes gabala robežu kontūras apvidū atbilst lēmuma par zemes piešķiršanu pastāvīgā lietošanā grafiskā pielikumā noteiktajām robežu kontūrām, pašvaldība pieņem lēmumu par platības precizēšanu. Kadastrālajā uzmērīšanā noteiktās zemes gabala robežu kontūras var atšķirties no lēmuma par zemes piešķiršanu pastāvīgā lietošanā grafiskajā pielikumā noteiktajām robežu kontūrām, ja visi robežojošie zemes gabali ir kadastrāli uzmērīti.

Pamatojoties uz Pašvaldību likuma 10.panta pirmās daļas 21.punktu, likuma “Par zemes reformas pabeigšanu lauku apvidos” 2.panta devīto daļu, Ministru kabineta 2011.gada 27.decembra noteikumu Nr.1019 “Zemes kadastrālās uzmērīšanas noteikumi” 287.punktu, Ministru kabineta 2012.gada 10.aprīļa noteikumu Nr.263 “Kadastra objekta reģistrācijas un kadastra datu aktualizācijas noteikumi” 132.punkta 1. un 4.apakšpunktu, un ņemot vērā Attīstības un tautsaimniecības komitejas ieteikumu, atklāti balsojot: ar balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:

1. PRECIZĒT nekustamā īpašuma Beļavas pagastā ar nosaukumu “Ūpītis-1”, kadastra numurs 5044 009 0054, sastāvā ietilpstošās zemes vienības ar kadastra apzīmējumu 50440090055, platību, to nosakot 9,91 ha.

2. Lēmumu nosūtīt sabiedrībai ar ierobežotu atbildību “Lauku mērnieks” uz elektroniskā pasta adresi: info@laukumernieks.lv.

Gulbenes novada pašvaldības domes priekšsēdētājs A.Caunītis